Diari Oficial de la Generalitat Valenciana


Sumari del DOGV 9240, del 22-12-2021 (2021/12874)

RESOLUCIÓ de 9 de desembre de 2021, de la presidenta de l'Agència Valenciana de Foment i Garantia Agraria, per la qual es proveeix pel sistema de lliure designació el lloc número 25033, cap del Servei Econòmic Financer, anunciat en la convocatòria número 106/2021, de 29 setembre de 2021.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/12390


Data del document
:   09-12-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * funcionari

RESOLUCIÓ de 9 de desembre de 2021, de la presidenta de l'Agència Valenciana de Foment i Garantia Agraria, per la qual es proveeix pel sistema de lliure designació el lloc número 25065, cap del Servei Econòmic Financer, anunciat en la convocatòria número 106/2021, de 29 setembre de 2021.  
 [2021/12496]  
En relació amb la convocatòria número 106/2021, de 29 de setembre, per la qual es convoca, mitjançant el sistema de lliure designació, el lloc de treball número 25914 cap de Servei Economicofinancer, adscrit a l'Agència Valenciana de Foment i Garantia Agrària.  
  
  
Antecedents de fet  
Primer. El director general de Funció Pública, el 26 d'octubre de 2021, va dictar una resolució per la qual es convoca la provisió, pel sistema de lliure designació, d'un lloc de treball vacant de naturalesa funcionarial en l'Agència Valenciana de Foment i Garantia Agrària, AVFGA, convocatòria número 106/2021, publicada en el DOGV de 2 de novembre de 2021, en el punt resolutiu de la qual consta:  
  
Primer. Convocar per a la seua provisió pel sistema de lliure designació el lloc de treball que s'indica en l'annex II d'aquesta resolució.  
  
Segon. Aprovar les bases que regiran aquesta convocatòria i que figuren en l'annex I.  
  
Segon. La base segona de la convocatòria estableix els criteris d'adjudicació en els següents termes:  
  
Segona. Criteris d'adjudicació  
A) Els criteris objectius i raonats d'interés general que es consideren prioritaris per a decidir l'adjudicació del lloc de treball convocat són els següents:  
- Coneixements:  
· Comptabilitat, auditoria i control financer.  
· Gestió pressupostària, financera i comptable.  
· Programes europeus.  
· Gestió i administració de personal.  
· Idiomes comunitaris nivell B1  
- Experiència:  
· Es tindrà en compte l'acreditada experiència en llocs de responsabilitat, relacionats amb la gestió financera i comptable, elaboració de comptes anuals, gestió econòmica i de personal, la tramitació de fons europeus.  
· Així mateix, es valorarà la coordinació i conducció d'un equip humà per al desenvolupament de les tasques pròpies del lloc.  
- Habilitats:  
· Maneig de les eines ofimàtiques, imprescindible domini de fulls de càlcul, ja siga en Lliure Office o en Excel.  
· Capacitat de lideratge, resolució de problemes i presa de decisions.  
  
· Capacitat d'adaptació.  
· Habilitats comunicatives i organitzatives.  
· Treball en equip.  
· Proactivitat.  
  
Tercer. Dins del termini conferit a aquest efecte, s'ha presentat una única sol·licitud de participació en la convocatòria, corresponent a Pérez Máñez, Josefa.  
Juntament amb la sol·licitud, la interessada ha aportat un historial professional de competències i capacitats, així com la documentació acreditativa del compliment dels requisits i dels mèrits valorables, així com el full de serveis que consten anotats en el Registre de Personal de la Generalitat. De la documentació presentada per la sol·licitant es desprén que ha desenvolupat una extensa carrera professional, i ha acreditat fefaentment els seus coneixements en comptabilitat, auditoria i control financer així com gestió pressupostària i financera. Així mateix, en el full de registre de l'aspirant, es concreten els diferents cursos realitzats, programes europeus, gestió de nòmines de personal, eines ofimàtiques així com el certificat d'idiomes comunitaris, en aquest cas, el nivell B2 de francés.  
En el que es refereix a l'experiència professional, el full de serveis de l'aspirant és determinant a l'hora d'evidenciar la seua dilatada experiència en llocs de responsabilitat, relacionats amb la gestió financera i comptable, elaboració de comptes anuals, gestió econòmica i de personal i la tramitació de fons europeus, a més de la coordinació i conducció d'equips humans per a l'exercici de les funcions pròpies del lloc.  
  
Pel que fa a les habilitats queda acreditat en el seu currículum el maneig de les eines ofimàtiques així com la seua capacitat organitzativa, de resolució de problemes, d'adaptació al llarg de la seua vida administrativa.  
Quart. La Direcció General de Funció Pública, de conformitat amb el que es preveu en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en data 19 de novembre de 2021, ha emés l'informe, preceptiu i vinculant, sobre el compliment dels requisits de participació de la persona participant en la convocatòria de referència: Pérez Máñez, Josefa.  
  
  
Fonaments de dret  
Primer. De conformitat amb el que es disposa en l'article 80 del Reial decret legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat públic (TREBEP), el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'exercici del lloc. Així mateix, el TREBEP prescriu que les lleis de desplegament d'aquest establiran els criteris per a determinar els llocs que, per la seua especial responsabilitat i confiança, puguen cobrir-se pel procediment de lliure designació amb convocatòria pública.  
  
Segon. Respecte de la provisió de llocs de treball, la Llei 4/2021, de 16 d'abril, de la Generalitat, de la funció pública valenciana (LFPV) disposa en l'article 110 els sistemes ordinaris de provisió de llocs i diu així: «Els llocs de treball de naturalesa funcionarial es proveiran de manera ordinària per convocatòria pública, a través dels sistemes de concurs o de lliure designació, d'acord amb el que figure en la relació de llocs de treball, i respecte als principis d'igualtat, mèrit i capacitat.»  
  
Tercer. L'article 115.1 de l'LFPV defineix el procediment de lliure designació en els mateixos termes establits pel TREBEP, i d'acord amb l'esmentat article 115, la competència per a resoldre aquesta convocatòria correspon al conseller/a competent en matèria d'agricultura i ramaderia que, al seu torn, ostenta la presidència de l'Agència Valenciana de Foment i Garantia Agrària.  
Quart. Al seu torn, el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, regula en el capítol II - art. 58 a 64 € la provisió de llocs de treball mitjançant lliure designació. En aquest sentit, l'article 58 disposa: 1. El sistema de lliure designació consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l'exercici del lloc. 2. Únicament podran proveir-se per aquest sistema els llocs de treball previstos en l'article 102.2 de la LOGFPV. L'article 61.2 exigeix que les sol·licituds de participació vagen acompanyades de l'historial professional de competències i capacitats del personal aspirant. L'article 62, sobre la proposta d'adjudicació i resolució, preveu: 1. En l'Administració de la Generalitat, la direcció general competent en matèria de funció pública comprovarà el compliment dels requisits de participació i, si escau, requerirà les persones interessades perquè en un termini de deu dies hàbils realitzen les esmenes que siguen procedents. Aquesta direcció general emetrà un informe preceptiu i vinculant en relació amb les sol·licituds que compleixen els requisits i el remetrà a la conselleria o organisme en què radique el lloc convocat.  
  
La conselleria o organisme proponent resoldrà conforme al que es preveu en la LOGFPV. 2. Les resolucions de nomenament es motivaran amb referència al compliment per la persona triada dels requisits exigits en la convocatòria, les circumstàncies i aptituds professionals que s'han tingut en compte per a considerar que resulta la més idònia per a l'exercici del lloc de treball, així com a la competència per a adoptar-la, i es remetran a la direcció general competent en matèria de funció pública per a la publicació en el Diari Oficial de la Generalitat Valenciana. Aquesta publicació servirà de notificació a totes les persones interessades, a l'efecte de possibles impugnacions o recursos. I l'article 63 afig: «En la resolució d'adjudicació s'indicarà el termini de presa de possessió, [?].»  
Cinqué. El Decret 124/2006, de 8 de setembre, del Consell, va acordar designar com a organisme pagador de les despeses corresponents a la Política Agrícola Comuna a la Comunitat Valenciana l'Agència Valenciana de Foment i Garantia Agrària, entitat autònoma creada en el seu moment en el capítol X de la Llei 14/2005, de 23 de desembre, de la Generalitat, de mesures fiscals, de gestió financera i administrativa, i d'organització de la Generalitat que contempla la creació de l'Agència de Foment i Garantia Agrària, l'activitat de la qual se centra en la política de foment agrari i, especialment, en la tramitació àgil, eficaç i eficient de les línies d'ajudes establides en el marc d'aquestes polítiques.  
  
Els decrets 123/2006 i 34/2010 defineixen les funcions que competeixen al Servei Econòmic Financer.  
Sisé. Segons l'informe expedit per la Direcció General de Funció Pública la sol·licitant compleix els requisits de la convocatòria. Així mateix, vistes les competències i capacitats que ha acreditat la sol·licitant, indicades en l'antecedent de fet tercer d'aquesta resolució, en relació amb les funcions del lloc i el que es preveu en la normativa aplicable, això és, el Decret 124/2006, de 8 de setembre, del Consell, així com els decrets 123/2006 i 34/2010, que defineixen les funcions que competeixen al Servei Economicofinancer, es considera que Josefa Pérez Máñez és la persona idònia per a exercir el lloc de treball objecte de la convocatòria.  
En virtut de l'exposat i de conformitat amb la proposta de resolució del director de l'Agència Valenciana de Foment i Garantia Agrària de data 1 de desembre de 2021, vistos els preceptes legals i reglamentaris esmentats i altres de pertinent aplicació, resolc:  
  
Primer  
Nomenar Josefa Pérez Máñez, JQO 4595, com a cap de Servei Econòmic Financer, lloc número 25954, grup A2, complement de destí 26 i complement específic E050.  
  
Sego  
 El cessament en l'actual lloc de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana. La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que va dictar l'acte contra el qual es recorre,, en el termini d'un mes comptat des de l'endemà de la publicació; o un recurs contenciós administratiu davant els jutjats contenciosos administratius de València, o del domicili del demandant a elecció d'aquest, en el termini de dos mesos, a comptar des de l'endemà de la publicació. Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 9 de desembre de 2021.- La presidenta de l'Agència Valenciana de Foment i Garantia Agrària: Mireia Mollà Herrera.